
TEMESVÁRI GABILLA 


ELŐSZÓ 


Mindenki áhítja az egészséget és ha elvesztette azt, ma 
már egyre gyakrabban a természet világából származó 
természetes gyógyító szerekkel szeretnék helyreállítani. 


E könyv ilyen természetes gyógyító szert mutat be olva- 
sóinak. Olyant, amelyről állíthatjuk, hogy a , legillatosabb" 
gyógyító szerek egyike. 

De tudjuk-e, hogy miképp kell ezekkel az esetenként 
nagy hatékonyságú szerekkel bánni, tudjuk-e kinek nem 
szabad adni? Dédanyáinknak még természetes volt e 
szerek gyógyításban történő használata. 

A jelenlegi fiatal nemzedéknek újra meg kell tanulnia, 
hogy miképp alkalmazza a természet gyógyító erőit és 
hogyan használja azok pozitív tulajdonságait egészsége 
helyreállítására, illetve megőrzésére. 

E könyv, melyet az olvasó kezében tart, közérthetően, 
szemléletesen írja le, új felfogásban tárja olvasói elé az 
aromaterápia lehetőségeit. 

A könyvet mintegy házitanácsadóként célszerű hasz- 
nálni — melyben bármikor utánanézhetünk annak, hogy 
milyen módon tudjuk legtermészetesebb formában hely- 
reállítani azt, ami a legbecsesebb részünkre, az egész- 
ségünket. 


Kelt Mosonmagyaróváron, 
2000. Farsang hava, Holdtöltekor. 


Dr. Németh Zoltán 
Természetgyógyászati szakértő 
H.C. vizsgáztató 

A SZERZŐRŐL 


A szerző eredeti végzettsége mérnök. A hatvanas években 
találkozott először a természetgyógyászattal, majd amikor a 
nyolcvanas évek vége felé Magyarországon lehetőség nyílt hi- 
vatalosan az életreformmal, természetgyógyászattal foglal- 
kozni, bekapcsolódott a tanfolyamok, előadások láncolatába. 
Evekig képezte magát, mára már elismert szakember, termé- 
szetgyógyászati oktató, vizsgáztató több szakterületen. 
Reflexológus, akupresszőr, orvosi masszőr, lelkigon-dozó. 
Legkedvesebb szívének a távolkeleti (és ősmagyar) gyógy- 
ászat, és az „igazi természetgyógyászat, azaz a legegysze- 
rűbb, legtermészetesebb — emiatt egyúttal a legolcsóbb — 
módszerekkel történő gyógyítás. 

Ezek az egyszerű gyógymódok már elfelejtődtek, és az újabb 
elterjedésük nem kielégítő. Ezt elősegítendő írja könyveit. 
Természetesen ismeretterjesztő előadásokat, tanfolyamokat is 
tart. Kedvenc témái: láb-, fülreflexológia, akupresszúra, 
moxaterápia, köpölyözés, aroma- és apiterápia. Izgalmas té- 
mák a szemünkből, fülünkből kiolvasható ,titkok", és egyéb 
érdekességek. 


Reméljük, hogy a most közreadott könyvecske szintén sok 
embernek segít az egészségét megtartani, illetve vissza- 
szerezni. 

Ha olyan kérdései vannak, amelyre a könyvben nem talált 
választ, megkeresheti őt levélben. 


2111 Szada, Margita u. 5. T/F 06-28/407-320 


Kelt Budapesten, 2000-ben, a Szent Korona Évében. 


Aranyi lászlóné 
BioTer-kiadó 





6 TEMESVÁRI GABILLA 





MI AZ AROMATERÁPIA? 





A FITOTERÁPIA szó görög eredetű, és a fito- = növény, 
terápia = gyógymód szavakból ered. A gyógynövények 
alkalmazását jelenti gyógyítás céljára, amely növényi 
drogok felhasználásával gyógyít, azok összes hatóanya- 
gát felhasználva. 

A növényi drog lehet a levél, a szár, a virág, a gyökér, a 
termés, a rizóma, a mag stb., tehát a növénynek ha- 
tóanyagot tartalmazó része. 


A gyógynövények legismertebb hatóanyagai 
az alkaloidák, 
a glikozidok, 
a szaponinok, 
a keserűanyagok, 
a cserzőanyagok, 
a szénhidrátok, 
a szerves savak, 
a festékanyagok, 
a zsírolajok, 
az illóolajok, 
és egyéb alkotórészek: balzsamok, 
gyanták, vitaminok. ... 


A fitoterápián belül az AROMATERÁPIA, a növényeknek 
egyik összetett hatóanyagát, az illóolaját, (az aromáját) 
használja gyógyításra. 

MI AZ ILLÓOLAJ? 





P AEEA E ÉSÉT ÉL ÉSZ ÉKES EZÉS ÉS E EEEE EEEE EEE A AAE SER EEEE EAEE E EZÉSE ÉSE ÉS EZÉSE EE A 


Az illóolaj bizonyos növényekből különböző 
eljárásokkal nyert, szobahőmérsékleten 
maradék nélkül elillanó folyadék. 





Ez különbözteti meg a zsírolajoktól, (vagy zsíros-ola- 
joktól) mert azok nem illannak el. 


Az illóolajok előfordulhatnak a növények különböző ré- 
szeiben: virágokban, levelekben, gyökerekben, ter- 
mésekben, magvakban. 


A növény különbözőképpen tárolja illóolajait: olajtartó 
üregekben, mirigyszőrökben, szövetközi járatokban, stb. 
Az ugyanabból a növényből, de a növény más-más ré- 
széből nyert illóolajok hatása különböző lehet. Más a 
hatása például a narancsvirágból, a narancslevélből, és 
a narancs terméshéjából nyert illóolajnak. 


AZ ILLOOLAJOK 
ELOALLITASA 
VÍZGŐZDESZTILLÁCIÓ 
Az illóolaj kinyerése leggyakrabban vízgőzdesztillá- 
cióval történik. 
A növényi részeket felaprítják, lepárló üstbe helyezik, 
vízgőzt bocsátanak rá. A vízgőz magával ragadja az illó- 


olajat, továbbhaladva lehűl, kicsapódik. A víztől jól elvá- 
lasztható, mivel könnyebb annál és a tetejére feljön. 

Illóolaj desztilláló készülék 


Tulajdonképpen az otthoni inhaláláskor is a forró vízre 
dobott, vagy leforrázott gyógynövényből „vízgőzdesz- 
tillációval" nyerjük ki a gyógyító illóolajat. (Csak nem gyűjt- 
jük össze, hanem elillan, belélegezzük.) 


PRÉSELÉS 


Préseléssel nyerhetjük ki például a citrusfélék termés- 
héjának illóolaját. 


KIVONÁS OLDÓSZERREL 


Ez esetben valamilyen zsír, vagy olaj segítségével nyer- 
jük-oldjuk ki az illóolajat. 

Az illóolajjal telített zsírt pomádénak nevezzük. Ebből a 
tiszta illóolajat alkohollal vonhatjuk ki, ha szükséges. 
(Házilag így készítünk babérolajat, orbáncfű olajat, ez 
esetben nem vonjuk ki a pomádéból az illóolajat, hiszen 
masszázsolajnak, vagy bedörzsölőnek használjuk a ki- 
vonó oldószerrel, olajjal együtt.) 


A fentiek szerint kinyert illóolaj nagyon drága, mivel a 
növények illóolajtartalma csekély, néha csak 1-2 ezrelék. 

Ezért a növények mázsája, tonnája szükséges 1 
kilogram illóolaj előállításához. 


Napjainkban vegyileg olcsóbb szintetikus anyagokat 
állítanak elő. Ez a termék az illatszeriparban jól hasz- 
nálható, de a "virág lelke" hiányzik belőle, gyógyá-szatra 
alkalmatlan, illetve csak korlátozottan jó. 

Példaként a levendula illóolaja 160 alkotóelem cso- 
dálatos keveréke, a szintetikus olaj ezek közül csak né- 
hányat tartalmaz, bár az a legfontosabb gyógyító hatá- 
sokat produkálja. 


Az illóolajat - mivel szobahőmérsékleten párolog - jól 
zárható üvegcsékben, hűvös helyen, lehetőleg sötét 
üvegben tároljuk. Így két évig megőrzi hatóanyagait. 


MESE AZ ILLÓOLAJRÓL 


Egy hindu mese szerint történt egyszer, hogy egy fiatal- 
asszony felkereste a bölcset, hogy mérget kérjen tőle az 
anyósa számára, mert az kiállhatatlan, veszekedős volt, 
megkeserítette az életét. 

A bölcs átadott neki egy üvegcsét azzal, hogy hat héten 
keresztül minden nap kenje vele végig az anyósa testét. 
Telt az idő, a fiatalasszony ismét felkereste a bölcset. 


—Mindent úgy tettem, ahogy mondtad. De most azért 
jöttem, hogy adj valami ellenszert, mert megbántam a 
tettem. Az anyósom egyre kedvesebb és elviselhetőbb. 
Már nem kívánom a halálát. 


—Menj haza nyugodtan lányom. Anyósod nem fog meg- 
halni. Amit adtam neked, az illatos olaj volt, ami megvál- 
toztatja az emberek lelkét. 

AZ ILLÓOLAJOK 
HATÁSA, 
FELHASZNÁLÁSA 





Mint az előzőekben láttuk, az illatos olaj az emberek lel- 
kére is hat, de hogyan? 

A szagingerek a szaglóhártyáról közvetlenül agyunk 
legősibb részébe, a limbikus rendszerbe jutnak, je- 
lentősen befolyásolják életműködésünket, közérzetünket, 
viselkedésünket. 


Ezen kívül bizonyítottan antiszeptikus, véd a külső-belső 
fertőzések ellen. Mindegyik illóolaj baktériumölő, de van 
vírusölő (például az eukaliptuszolaj) és gombaölő (pél- 
dául borsmenta-, kakukkfűolaj) hatású is. Némelyek hat- 
nak a hormonháztartásra (például: ánizs-, kömény-, le- 
vendulaolaj). 

Némelyek nagy adagban görcsöt okoznak, így epi- 
lepsziásoknak tilos adni. 

Epilepsziásoknak tilos adni: kakukkfű-, rozmaring-, zsá- 
lyaolajat. 


Az illóolajokat alkalmazhatjuk belsőleg, amikor ma- 
gunkhoz vesszük általában valamilyen oldószerben. Ki- 
válóan oldódik alkoholban, mézben, tejben, tojás- 
sárgájában. 

Alapszabály, hogy csak nagyon kis adagban (1-2 csepp) 
szedhetjük, hiszen nagyon tömény, nagy erejű szerről 
van szó. 

Egyes esetekben tilos alkalmazni várandós anyáknál, 
epilepsziásoknál, dekompenzált szívbetegségnél. 


Várandós anyukáknak tilos bazsalikom, majoránna, zsá- 
lya, borókaolajat használni. 

Külsőleg alkalmazhatjuk illatlámpába, fürdőbe, masz- 
százsolajba, borogatásnak, inhaláláshoz, bedörzsölőnek. 
Ezekről még lesz szó bővebben, egy-egy példán bemu- 
tatva. Ezen példák alapján kreatívan alkossuk meg saját 
,házipatikánkat", kozmetikumainkat, segítsük elő jó köz- 
érzetünket. 


Az illóolajok oldása a fentieken kívül külső használatra 
még folyékony szappanban is lehetséges. 

AZ EGYES 
ILLÓOLAJOK 
GYÓGYHATÁSAI 





Mivel illóolajat majdnem minden növényből nyerhetünk, 
ezért kiválasztottam néhányat, amelyek ára is elérhető, 
és sokoldalúságuk miatt sok hétköznapi problémánkra 
kínálnak megoldást. Így elegendő, ha ezek közül vá- 
lasztjuk ki azt a két-három-négy illóolajat, amelyeket 
házipatikánkba fogadunk, hogy szolgálja szeretteink 
egészségét, jó közérzetét. 

BAZSALIKOM 


Latin neve: Oscimum basilicum 
Kinyerési mód: vízgőzdesztilláció 
Növényrész: a földfölötti részek 
Illóolajtartalom: 0,5-0,8 % 


Belsőleg alkalmazva: 
Gyomorerősítő, görcsoldó, nyugtató, melegítő, a szabályos 
menstruációt elősegítő, köhögéscsillapító, izzasztó, ideg- 
erősítő,  béltisztító, mellékvese- ž 
működést serkentő hatású. Kime- 

rültség, stressz, depresszió, 
alvászavar, migrén, elégtelen 
emésztés, láz, hörghurut esetén 
adjuk. 







Külsőleg alkal- 
mazva: 
rovarcsípésre 
higítatlanul, 
náthára  párologta- 
tóba 1-2 csepp, 
hajhullás ellen 
olajban oldva, 

nemi vágyat növeli masz- 
százsolajban, 
fürdővízbe téve növeli az 
erőnlétet. 


Lelki hatás: 
1-2 szippantás mozgósítja a rejtett erőtartalékot, erősíti 
az önbizalmat. 


Várandós anyák kerüljék! 

BERGAMOTT 


Latin neve: Citrus (aurantium)' bergamia 
Kinyerési mód: sajtolás 
Növényrész: gyümölcshéj 
Illóolajtartalom: 0,5 % 


A bergamottnarancs fehér 
virága bódító illatú. Termé- 
sének vékony, aromás hé- 
jából vonják ki a bergamott- 
olajat, melyből parfümöket 
készítenek, de ez adja az 
Earl Grey tea jellegzetes illa- 
tát is. 





Belsó alkalmazása: i ; 
Kedélyjavító, fertőtlenítő, lázcsillapító, görcsoldó, fé- 
regűző hatású. Felfúvódást szünteti, félelemérzést oldja. 


Külső alkalmazása: 

Torokgyulladás esetén gargalizáló, 

Sebek kezelésére lemosó, vagy borogatás, 

Pattanásos, pörsenéses, túl zsíros bőr, sömör kezelé- 
sére fürdő, krém, testápoló, 

Magas láz esetén bergamottolajos pólyát a lábikrára. 


Lelki hatása: 
Oldja a félelemérzést és a depressziót, élénkít, javítja a 
kedélyt. Helyreáll az önbizalom és a lelki frissesség. 


! Egyes források bergamottolaj alapanyagnak a keserűnarancsot 


(C. aurantium) adják. 

BORÓKA 


Latin neve: Juniperus communis 
Kinyerési mód: vízgőzdesztilláció 
Növényrész: fa és a bogyók 
Illóolajtartalom: 3 % 


Belsőleg alkalmazva: 


Élénkít, serkent, húgysavoldó, fertőtlenítő, gyomorerő- 
sítő, vértisztító, jó alvást biztosít, vízhajtó, a szabályos 
menstruációt elősegíti, vérellátást javít, étvágygerjesztő, 
méregtelenítő. 





Külsőleg alkalmazva: 


Bőrgyulladásra lemosószernek, és borogatásnak. 
Reumás panaszok, cellulitisz kezelésére bedörzsölő, 

Menstruációs zavarokra fürdő, 
Fertőző betegségek kezelésére inhalálás javasolt. 


Lelki hatása: 
A boróka szilárdítja a belső erőt és az önbizalmat. Ren- 
det teremt az érzelmi életben, visszaáll a lelki egyensúly. 


Várandós kismamák nem használhatják! 

BORSMENTA 


Latin neve: Mentha piperita 
Kinyerési mód: vízgőzdesztilláció 
Növényrész: levél 
Illóolajtartalom: 2% 


Belsőleg alkalmazva: 

gyomorerősítő, görcs- 
oldó, fájdalomcsilla- 
pító, epehajtó, 
gyulladásgátló, felfú- 
vódás szüntető, a 
szabályos  menstruá- 
ciót elősegítő, Össze- 
húzó, hasmenés, ko- 
lera, szívidegesség, asztma, 
meghűlések, az emésztőcsa- 
torna, valamint a húgyutak 
fertőtlenítésére. 






Külsőleg alkalmazva: 
meghűléses megbetegedé- 
seknél, homloküreg gyulla- 
dásnál inhaláló, 

bőrélősködők ellen lemosás, 
vagy borogatás, 


fejfájás, migrén ellen bedörzsölő, 
fogkrémek, szájápolók. 


Szúnyogok elűzésére párologtatóba ajánljuk, 
izzadás-gátló hatású fürdővízben. 


Lelki hatása: 


Elűzi a borongós gondolatokat. 
(Mentoltartalma a hidegérzékelő sejteket ingerli, ezért 
hat hűsítőnek.) 

CIPRUS 


Latin neve: Cupressus sempervirens 


Kinyerési mód: vízgőzdesztilláció 


Növényrész: a gyümölcs, és az ágvégek 


Illóolajtartalom: 1 % 


Belső alkalmazása: 


Köhögés, rekedtség ellen, izza- 
dásgátló, összehúzó, görcsoldó, 
idegerősítő, visszérerősítő, vize- 
lethajtó, reumaellenes, fertőtle- 
nítő. 

Külső alkalmazása: 

cellulitis ellen fürdő, krém, test- 
ápoló, 

aranyér elleni krémekbe tegyük, 
fogínygyulladásra szájvíz. 

Lelki hatása: 


Erősíti a lényegest kiszűrő figye- 
lőképességet, segít a bút felej- 
teni. Idegnyugtató. 

CITROM 


Latin neve: Citrus limonum 
Kinyerési mód: hidegen sajtolás 
Növényrész: gyümölcshéj 
Illóolajtartalom: 1,5 % 


Belsőleg alkalmazva: vértisztító, vérzéscsillapító, vér- 
nyomásszabályozó, fertőtlenítő, fehér vérsejteket akti- 
i váló, lázcsillapító, szíverősítő, 
salaktalanító, érerősítő, 
ellenállóképességet növelő 
hatású, visszértágulat, vissz- 
érgyulladás, vesekő, gyo- 
morfekély, csont-tuberkolózis, 
vérzések (gyomor, húgyve- 
zeték...) tífusz, vérhas, has- 
menés ellen. Hasnyálmirigy 
működését szabályozza. 











Külsőleg alkalmazva: 
Vérző sebre cseppentve 
vérzéscsillapító, sze- 
mölcsre hígítatlanul kenni, 
zsíros bőr ápolására, 
torok- és mandulagyulla- 
dásnál gargalizálni, levegő 
fertőtlenítésére pá- 
rologtatni, herpesz, kiüté- 
sek, pattanások, tetű, rüh, 
rovarcsípés, hangya és molyűző, törékeny körömre jó 
ápolókrémbe. 


Lelki hatása: a múlt nemkívánatos emlékeit kiűzi a lélek- 
ből. A szellemet felfrissíti. 

ERDEI FENYŐ 


Latin neve: Pinus silvestris 
Kinyerési mód: vízgőzdesztilláció 
Növényrész: tűlevelek 
Illóolajtartalom: 0,2 % 


Belsőleg alkalmazva: 
Fertőtlenítő, köptető, reumaellenes, vérellátás javító, 
köhögéscsillapító, 

élénkítő. Tüdőgyulla- 
dás, megfázás, aszt- 
ma, húgyúti fer- 
tőzések esetén segít. 


Külsőleg alkalmazva: 
Bőrkiütések és sömör 
esetén borogatás, 
reumás panaszoknál 
fürdő, vagy masz- 
százsolaj, 
meghűlésnél inhaláló 
szer. 


Lelki hatás: 
nyugtat, oldja az ideg- 
feszültséget. 

EUKALIPTUSZ 


Latin neve: Eukalyptus globulus 
Kinyerési mód: vízgőzdesztilláció 
Növényrész: levelek, gallyak 
Illóolajtartalom: 2 % 


Belsőleg alkalmazva: 

csíraölő főként a légutak és a húgyutak megbetege- 
déseinél, lázcsillapító, köptető, fájdalomcsillapító, vi- 
zelethajtó, vércukorszint-csökkentő, élénkítő, köhögés- 
csillapító, görcsoldó, koncentrálóképességet növelő. Kö- 
högés, asztma, TBC, coli-fertőzések ellen. Féreg-űző. 


Külsőleg alkalmazva: 
dezodorál, 

a bőrön lévő élős- 
ködőket elpusztítja, 
tetűirtó, rovarcsípés 
fájdalmát csillapítja, 
légúti betegségek- 
nél, arc- és hom- 
loküreg gyulladásnál 
inhalálás, 

magas láz esetén a 
lábikrára pólya, 
sebeknél lemosás 
vagy borogatás. 
Párologtatóba rovarűzőnek, meghűlés megelő- 
zésére javasolt. 





Lelki hatása: erősíti a koncentráló képességet, az egész- 
séges, logikus gondolkodást. 

FAHÉJ 


Latin neve: Cinnamomun ceylanici 
Kinyerési mód: vízgőzdesztilláció 
Növényrész: a kéreg, levelek, virágok 
Illóolaj tartalom: 1,25 % 


Belsőleg alkalmazva: 


gyomor- és szíverősítő, élénkítő, átmelegítő, emész- 
tésjavító, görcsoldó, vérzéscsillapító, fertőtlenítő, vér- 


ellátás javító, féregűző, 
összehúzó, a szabályos 
menstruációt elősegítő ha- 
tású. Erotikus késztetést 
serkentő, jó végtagfájdal- 
mak, szívritmuszavar, szív- 
idegesség ellen. 


Külsőleg alkalmazva: 
rovarcsípés, tetű-, rüh ellen 
bedörzsölő, 

meghűléses betegségeknél 
párologtatni, 
fogínyvérzésnél szájvízbe, 
reumánál masszázsolajba. 


Lelki hatása: 

Illattámpába gondűző, köz- 
érzetjavító, 

nő az érzelmi melegség és 
biztonságérzés, 

oldódik a lelki feszültség. 





fahéjrúd 






fahéjdarabka 


őrölt fahéj 

GERÁNIUM 


Latin neve: Pelargonium odorantissimum (gólyaorr) 
Kinyerési mód: vízgőzdesztilláció 
Növényrész: egész növény 
Illóolajtartalom: 0,2 % 


Belsőleg alkalmazva: 

erősítő, fájdalomcsillapító, összehúzó, vérzéscsillapító, 
fertőtlenítő, mellékvese működését serkentő hatású. Jó 
gyengeség, cukorbetegség, gyomor-, bélgyulladás ese- 
tén. 


Külsőleg alkal- 
mazva: 

Sebek és égések 
kezelésére lemosás, 
borogatás, 

torok- szájnyálka- 
hártya gyulladásnál 
gargalizáló, öblítő, 
pattanás, ekcéma, bőrélős- 
ködő ellen bedörzsölő, 
bőrápoló száraz, fonnyadt 
bőrre. | 





48 


Lelki hatása: 

segít az érzelmi megterhelés elviselésében, 
Jó depressziós betegnek, 

elűzi a keserű gondolatokat. 

JÁZMIN 


Latin neve: Jasminum officinale 
Kinyerési mód: alkoholos kivonás 
Növényrész: virág 
Illóolajtartalom: 0,1 % 


Belsőleg alkalmazva: 

Görcsoldó, okon a szabályos menstruációt elősegítő, 
a szülést megkönnyítő, 
fertőtlenítő, fájdalomcsil- 
lapító, a nemi vágyat 
növelő hatású. 
Almatlanság, rekedtség, 
impotencia esetén java- 
solt. 





Külsőleg alkalmazva: 
Szülés előtti masszázs- 
olaj, 

nemi vágyat növelő für- 
dő, bedörzsölő, 
bőrbetegségekre bedör- 
zsölő, 

fájdalomcsillapító boro- 
gatás, 

depresszió ellen páro- 
logtatás. 


Lelki hatás: 
r 7 7 a meglévőnek és az el- 
Fi 5 s | érhetőnek örülni tudással 


ajándékozza meg az 


embert. 

KAKUKKFŰ 


Latin neve: Thymus vulgaris 
Kinyerési mód: vízgőzdesztilláció 
Növényrész: földfölötti rész 
Illóolajtartalom: 3% 


Belsőleg alkalmazva: 


élénkítő, étvágygerjesztő, vérnyomásnövelő, görcsoldó, 
nyálkaoldó, idegerősítő, vizelethajtó, izzasztó. 





A szellemi tevékenységet serkenti, a szabályos menstru- 
ációt elősegíti, a fehérvérsejt képződést serkenti, fertőt- 
lenítő hatású különösen a légutak, húgyutak, nemi szer- 
vek, emésztőszervek esetében. 

Jó tüdőgyulladás, asztma, TBC, szamárköhögés, ke- 
ringési zavarok ellen. 

Külsőleg alkalmazva: 

járványok idején párologtató, 

fertőzött sebeknél borogatás, 

reumánál bedörzsölő és fürdő, 

torok- fogínygyulladásnál gargalizáló, 

hígítatlanul sömörhólyagra, pattanásokra, rovarcsípésre, 
furunkulusok, 

tetű, rüh ellen is jó. 


Lelki hatása: 
erősíti az akaratot és a tettrekészséget. 


Epilepsziásoknak és várandósoknak tilos! 


s awa 
r ZENet 

Thymus vulgaris 
LAMIACEAE 
db 

LEVENDULA 


Latin neve: Lavandula officinalis 
Kinyerési mód: vízgőzdesztilláció 
Növényrész: a földfölötti rész 
Illóolajtartalom: 1 96 


Belsőleg alkalmaz- 
va: 

fertőtlenítő, görcs- 
oldó,  fájdalomcsil- 
lapító, epehajtó, 
méregtelenítő, vi- 
zelethajtó, izzasztó, 
vérnyomást  csök- 
kentő, szíverősítő, 
emésztésjavító, a 
gyomornedvterme- 
lést serkentő, fé- 
regűző, a szabályos 
menstruációt előse- 
gítő hatású. 


Jó idegességre (kü- 


lönösen szívide- 
gességre), —— álmat- 
lanságra, búsko- 
morságban, mig- 
rénnél, tífuszban, 


agyvérzés utóhatá- 
sainak enyhítésére, 
renyhe bélmoz- 
gásra, székreke- 
désre, mirigygyul- 
ladások ellen, vérnyomás ingadozáskor, bélférgek ellen. 





Külsőleg alkalmazva: 

bármilyen seb kezelésére, gennyes, gyulladt, férges, 
fekélyes, burjánzó sebekre, 

végbélsipolyok, nemi szervi ekcémák, gombás fertő- 
zések ellen borogatás, lemosó, 

fehérfolyás ellen ülőfürdő, hüvelyöblítő, égési sebekre, 
rovarcsípésre, tetvességre, rühösségre, lábgombáso- 
dásra bedörzsölő. 

Hajhullás. 

Meghűlés, idegesség esetén párologtató. 

Feszültségre, görcsökre masszázsolaj. 


Lelki hatása: 

elhessegeti a borongós gondolatokat, 
oldja a lehangoltságot, depressziót, 
helyreállítja a lelki egyensúlyt. 

LUCFENYŐ 


Latin neve: Picea abies 
Kinyerési mód: vízgőzdesztilláció 
Növényrész: tűlevelek 
Illóolajtartalom: 0,2 % 


Belsőleg alkalmazva: 

Fertőtlenítő, erősítő, 
izzasztó, nyugtató, ro- 
boráló, a mellékvese 


működést serkentő, 
köptető. Asztma, tüdő- 
gyulladás, influenza, 


epehólyag gyulladás, 
vesekő, húgyúti fer- 
tőzés, májbántalom 
ellen. 


Külsőleg alkalmazva: 
reuma és meghűlés 
ellen fürdő, 
lábizzadásra ecsetelés 
vagy fürdő, 
tüdőbetegségnél inha- 
lálás, 
homloküreg-gyulladás- 
nál inhalálás. 





Lelki hatása: 
elhagyatottságban, magányosságban szenvedők szá- 


mára lelki balzsam, erősít, vígasztal, és segít talpon ma- 
radni. 

MAJORÁNNA 


Latin neve: Origanum majorana 
Kinyerési mód: vízgőzdesztilláció 
Növényrész: a földfölötti rész 
Illóolajtartalom: 1 90 (drága olaj) 


Belsőleg alkalmazva: 

testmelegítő, feszült- 
ségoldó, nyugtató, 
görcsoldó, fájdalom- 
csillapító, csíraölő, has- 
hajtó, a nemi vágyat 
tompító (kielégítetlen 
szexuális vágy, vagy 
erős késztetés esetén), 
étvágygerjesztő, reu- 


maellenes, izzasztó 
hatású. Ertágító, köpte- 
tő, vérnyo- 
máscsökkentő. 


Külsőleg alkalmazva: 
nehezen gyógyuló se- 
bekre lemosás, boro- 
gatás, feszültségoldó 
fürdők, homloküreg-gyulladás esetén inhalálás, gyo- 
morgörcs és reumás fájdalom esetén bedörzsölő. 





Lelki hatása: 

gyász, búbánat, félelem, vagy elkeseredés esetén elő- 

segíti a lelki egyensúly helyreállását, bizakodóvá tesz. 
Várandós kismamák kerüljék használatát! 

MANDARIN 


Latin neve: Citrus nobilis 
Kinyerési mód: hidegen sajtolás 
Növényrész: gyümölcshéj 
Illóolajtartalom: 2% 


Belsőleg alkalmazva: 

kedélyjavító, frissítő, vértisztító, depresszió, a gyomor-, 
bél- és epemű- 
ködést serkentő 
hatású. Jó ál- 
matlanság ese- 
tén. Kimerültség, 
idegesség, túlfe- 
szítettség. 


Külsőleg alkal- 
mazva: 
feszültségoldó 
fürdőnek és 
masszázsolajnak 





Lehangoltság, 
depresszió ellen 
párologtatni. 


Lelki hatása: 
frissít, feledteti a félelmet, bút, jókedvre derít. 


Mind belsőleg, mind külsőleg 
gyermekeknél is veszély nélkül alkalmazható. 

NARANCSVIRÁG (NEROLI) 


Latin neve: Citrus bigaradia 
Kinyerési mód: vízgőzdesztilláció 
Növényrész: virág 
Illóolajtartalom: 0,1 % 


Belsőleg alkalmazva: 


sejtnövekedés serkentő, fertőtlenítő,  emésztésjavító, 
depressziót szüntető, 
görcsoldó, nemi vá- 
gyat növelő, szív- 
nyugtató. 
Álmatlanság, migrén, 
fejfájás esetén segít- 
het. 


Külsőleg alkalmazva: 


sejtnövekedés ser- 
kentő bőrápolószer- 
ben, 

depresszió ellen pá- 
rologtató, 

nemi vágyat növeli 
masszázsolajokban, 
fürdőkben. 


Lelki hatása: 
Lelki sokkos állapot- 


ban „elsősegély” nyúj- 
tó, vidámít, oldja az idegfeszültséget. 

ROZMARING 


Latin neve: Rosmarinus officinalis 
Kinyerési mód: vízgőzdesztilláció 
Növényrész: a földfeletti rész 
Illóolajtartalom: 2 96 


Belsőleg alkalmazva: 


szív- és veseműködést serkentő, mellékvese működést 
szabályozó, az emlé- 
kezőképességet ja- 
vító, izzasztó, vize- 
lethajtó, a szabályos 
menstruációt előse- 
gítő, görcsoldó, ét- 
vágygerjesztő, gyo- 
morerősítő,  emész- 
tésjavító, érellátás- 
javító, epehajtó, szív- 
erősítő, vércukorszint 
csökkentő hatású. Jó 
reuma, köszvény, 
epekő, migrén, ala- 
csony vérnyomás, 
magas koleszterin- 
szint esetén. Bénulás 
következményeit fel- 
számolja, májcirró-zis, 
sárgaság, vég- 
taggyengeség ellen 
hat. 


Külsőleg alkalmazva: 
sebekre borogatás, 

lemosás, 

zsíros bőrre bőrápoló, 

influenza, hörghurut, megfázás esetén inhaláló, 
reuma és izomfájás esetén fürdő, masszázsolaj, 
hajnövesztő, korpásodás-gátló. 

Szemfürdő gyengénlátás esetén, 

fehérfolyásnál hüvelyöblítő. 


Lelki hatása: 

magabiztosságot, jó kedélyt, tettrekészséget, akaraterőt 
növel. Felrázza a lustákat. 

("Magyar királyné vize" elnevezése középkori jelentő- 
ségét mutatja.) 









Epilepsziásoknak nem adható! 

RÓZSA 


Latin neve: Rosa damascena 
Kinyerési mód: vízgőzdesztilláció 
Növényrész: virág 
Illóolajtartalom: 0,02 % 


Belsőleg alkalmazva: 


fertőtlenítő, nyugtató, depressziót oldó, epehajtó, a sza- 
bályos menstruációt elősegítő, a nemi vágyat növelő, 
erősítő, szíverősítő, görcsoldó, a sebgyógyulást elősegí- 
tő, bőrápoló, érszűkítő, hashajtó, vérzéscsillapító, vér- 
tisztító hatású. 





Fejfájás, migrén, hörghurut ellen ajánlható. 

Külsőleg alkalmazva: 


szemgyulladásra borogatás, 

fogínygyulladásra gargalizáló , 

övsömör, ekcéma ellen borogatás, lemosó, vagy krém 
hatóanyagaként, 

depressziónál párologtató, 

nemi vágyat növelő testápoló-, vagy masszázsolajban. 


Lelki hatás: 
oldja a depressziót, növeli a nemi vágyat. 


Békés, kellemes légkört teremt, nyíltszívűségre hangol, 
megbocsátásra, szeretetre. 

RÓZSAFA 


Latin neve: Aniba rosae odora 
Kinyerési mód: vízgőzdesztilláció 
Növényrész: fa 
Illóolajtartalom: 1 % 


Belsőleg alkalmazva: 
Fertőtlenítő, kiegyensúlyozó, vérnyomáscsökkentő, seb- 
gyógyulást elősegítő, bőrnyugtató, idegerősítő, kedélyja- 
vító, fájdalomcsillapító, erősítő. 

Segíthet fejfájás, emész- 
tési zavarok, depresszió, 
álmatlanság ellen. 


Külsőleg alkalmazva: 
félelemérzés esetén pá- 
rologtatás, 
feszültségoldó fürdő, 
bőrnyugtató kozmetiku- 
mok. 


Lelki hatás: 
Kellemes, kiegyensúlyo- 
zott hangulatot teremt, 
elűzi a keserű, zavaró 
gondolatokat, hullámzó 
érzelmeket. 

SZANTÁLFA 


Latin neve: Santalum album 
Kinyerési mód: vízgőzdesztilláció 
Növényrész: fa 
Illóolajtartalom: 5% 


Belsőleg alkalmazva: 





Fertőtlenítő, vízhajtó, gyulladásgátló, nemi vágyat nö- 
velő, köptető, nyálkaoldó, a i 

nyálkahártyát regeneráló, 
testmelegítő hatású. Torok- 
, gégegyulladás, impoten- 
cia esetére ajánlható. 


Külsőleg alkalmazva: 


pattanásos, túl zsíros bőr | 
kezelésére borogatás, 
idegesség, nyugtalanság 
esetén párologtatás, 

nemi vágyat növelő masz- 
százsolaj hatóanyagaként. 


Lelki hatása: 

növeli az alkotókedvet, erő- 
síti a belső békét, feledteti ; 
a gondokat, felszínre hozza a szunnyadó szellemi erőt. 

SZASSZAFRASZ 


Latin neve: Sassafras albidum 
Kinyerési mód: vízgőzdesztilláció 
Növényrész: a fából 
Illóolajtartalom: 2 % 


Belsőleg alkalmazva: 

Fájdalomcsillapító, izzasztó, vizelethajtó, élénkítő, hashajtó, 
vértisztító, jó dohányzásról leszokásnál, általános gyenge- 
ségnél. 





Külsőleg alkalmazva: 

Bőrbetegségnél, szőrtüszőgyulladásnál, aknés bőrön boro- 
gatás, vagy lemosás, 

Reuma ellen fürdő vagy kenőcs, 

Rovarcsípésnél higítatlan olajjal bekenni. 


Lelki hatása: 
Jót tesz a szellemi fáradtság, az életösztön gyengülése ese- 
tén. 

TEAFA 


Latin neve: Melaleuca alternifolia 
Kinyerési mód: vízgőzdesztilláció 
Növényrész: a levelek 
Illóolajtartalom: 2 % 


Belsőleg alkalmazva: 

Csíraölő, fertőzésgátló, sebgyógyulást segítő, izzasztó, 
légúti megbetegedések, gombafertőzés, csökkent im- 
munitás esetén jó. 


TEA TREE OIL 





Külsőleg alkalmazva: 

Lábgombásodás, sömör, rovarcsípés esetén higítatlanul 
a bőrre kenni, 

pattanásos bőrre lemosó, 

gombás hüvelyfolyás esetén irrigálás. 

Nehezen gyógyuló sebekre lemosás, borogatás. 
Megfázás esetén fürdőolaj. 


Lelki hatása: 
Erősíti a logikus gondolkodást, növeli a koncentráló- 
képességet. Lecsendesíti a túlfűtött indulatokat. 

TOMJEN 
Latin neve: Boswellia thurifera 
Kinyerési mód: alkoholos kivonás 
Növényrész: növényi gyanta 
Illóolajtartalom: 7% 


Belsőleg alkalmazva: Fertőtlenítő, összehúzó, nyugtató, 
bőrápoló, az anyaméhet befolyásoló, érösszehúzó, 
emésztésjavító, vizelethajtó. Hörghurut, nátha, homlok- 
üreg gyulladás, köhögés, asztma esetén. l 





Külsőleg alkalmazva: 
Nehezen gyógyuló sebekre borogatás, 

fonnyadt bőrre pakolás, krém. 

Párologtatásnál elmélkedéshez alkalmas hangulatot éb- 
reszt. 


Lelki hatás: 

Atvezeti a gondolatokat az anyagiból a szellemi világba, 
lelki szemeinket a világmindenség felé fordítja, a világ- 
mindenség törvényeinek megértésére késztet. 

YLANG-YLANG 


Latin neve: Cananga odorata 
Kinyerési mód: vízgőzdesztilláció 
Növényrész: a virág 
Illóolajtartalom: 2 % 


Belső alkalmazása: 


Nyugtató, vérnyomáscsök- 
kentő, nemi vágyat növelő, 
légzés- és szívfrekvencia 
csökkentő hatású. Jó álmat- 
lanság, bélfertőzés, görcsök 
esetén. 


Külső alkalmazása: 


Zsíros arcbőrre pakolás, krém, 
Nemi vágyat növelő fürdő, illat- 
szer, masszázsolaj, 

Lazítás és álmodozás céljára párologtatóba. 





Lelki hatása: 


A meghittség és bizalom légkörét varázsolja. Tökéletes 
lazítást segít, feloldja a gátlásokat. 


a mi 


i gal 

ZSÁLYA 


Latin neve: Salvia officinalis 
Kinyerési mód: vízgőzdesztilláció 
Növényrész: a földfölötti rész 
Illóolajtartalom: 2 % 


Belsőleg alkalmazva: 
A mirigyműködést szabályozó, fertőtlenítő, ellenálló- 
képességet növelő, erősítő, nyugtató, étvágygerjesztő, 
vértisztító, salaktalanító, vizelethajtó, izzasztó, gyomor- 
erősítő, tejelválasztást csökkentő, összehúzó, seb- 
gyógyulást elősegítő. 


Külsőleg alkalmazva: 
Fogíny-gyulladás, 
torokgyulladás ellen 
öblögető, 

sebek, gyulladásos 
bőr esetén borogatás, 
reuma ellen bedör- 
zsölő. 

Fertőző betegség ese- 
tén párologtató. 


Lelki hatás: 
Erővel és bizakodás- 
sal tölti el a csügge- 
dőket, táplálja az ön- 
gyógyításhoz szüksé- 
ges lelkierőt. 





Várandós kismamák, epilepsziások kerüljék! 

AZ ILLÓOLAJOK 
ALKALMAZÁSA 





Ezen a helyen a mindennapi életünkben felmerülő prob- 
lémákra adható alkalmazásokat tárgyaljuk, a könnyen 
megvalósítható, különös szakértelmet nem igénylő meg- 
oldásokat mutatom be. Ezek ártalmatlanok, csak jó hatá- 
suk van. Az illóolajok egymással keverhetők. 


Az alkalmazás alaptörvénye: 
egy szippantásnyi a lélekre hat, 


nagyobb mennyiség, 1-2 csepp pedig a testre. 





BELSŐ ALKALMAZÁS 


Mivel az illóolajok rendkívül tömény koncentrátumok, 
szigorúan be kell tartani az alkalmazás szabályait! 

e Csak kis adagokban, (maximum 3 csepp!) 

e naponta legfeljebb háromszor, 

e kúraszerűen maximum 3 hétig, 

e a kúrák között minimum 2 hét szünetet tart- 

sunk, 

e tisztán nem, csak oldószerben fogyasztható. 
Az oldószer lehet: 
méz, egy kávéskanálnyiba 1-2 csepp elkeverve, ezt köz- 
vetlenül elszopogatva, vagy teába téve, 
cukor, mokkacukorra cseppentünk, szánkba vesszük, és 
nem nyitjuk ki, míg el nem olvadt, 
alkohol, evőkanálnyi alkoholba teszünk 20 cseppet, 
majd ebből naponta 2-3-szor 10 cseppet teához adunk. 





ILLÓOLAJOKKAL AZ EGÉSZSÉGÉRT 45 


Tej, tejszín, tojássárgája hasonlóképpen jó oldószer, 
értelemszerűen alkalmazandó. 


KÜLSŐ ALKALMAZÁS 
INHALÁLÁS 


Ez a módszer a légúti megbetegedések, nátha, to- 
rokgyulladás, arc- és homloküreg-gyulladás gyógyítá- 
sában hatásos, valamint a lelki hatás kifejtésére. 


Gőzös inhalálás 

Egy edénybe 2 liternyi forró vizet öntünk, és ebbe a forró 
vízbe 3-4 csepp illóolajat cseppentünk. A gőz fölé hajo- 
lunk, fejünket letakarjuk, és mélyen belélegezzük a fel- 
szálló gőzt. (Szívgyengeség esetén ne takarjuk le a fe- 
jünket!) 





Száraz inhalálás 

A legegyszerűbb, ha zsebkendőre cseppentjük az illóola- 
jat, orrunk elé tartva mélyeket lélegzünk. 

Ajánlható a citrom, eukaliptusz, borsmenta, kakukkfű 
olaja. 

FÜRDŐK 


Mivel az illóolajok nem oldódnak vízben, valamilyen ol- 
dószert kell keresnünk, amiben fel tudjuk oldani, azután 
már a vízzel elkeverhető. Az oldószer is legyen jó hatás- 
sal a bőrre. Ilyenek lehetnek a tejszín, a méz, a folyé- 
kony szappan. Az oldószerben (pl. 1-2 evőkanálnyi méz- 
ben) feloldunk kb. 5-10 csepp illóolajat, amit azután a 
fürdővízben elkeverünk. 





Testfürdők 
nyugtató fürdő 
ajánlott illóolajok: 
majoránna, geránium, narancs, mandarin, levendula, 
fahéj. Lehetőleg mézben oldjuk, mert a méz is nyugtató 
hatású. 
frissítő fürdő 
ajánlott illóolajok: 
citrom, borsmenta, gyermekeknek narancs, mandarin. 
Ebből felnőtteknek 5 csepp, gyerekkádba 1 cseppet! 
izomgörcsoldó fürdő 
ajánlott illóolajok: eukaliptusz, rozmaring, levendula 

stresszoldó fürdő 
ajánlott illóolajok: jázmin, levendula, rózsa, ylang-ylang, 
narancsvirág 


Lábfürdő 

Zsálya-fürdő 
Edénybe tegyünk egy-két 
evőkanálnyi avocado- 
olajat, vagy más 
vívőolajat, melyben old- 
junk fel 2-3 csepp 
zsályaolajat. Ezt engedjük 
fel melegvízzel. Az olaj 
megakadályozza a bőr 
kiszáradását, a zsálya 
pedig az izzadási hajla- 
mot kezeli. Jó szagtala- 
nító hatású a citromolaj. 
Ebből is tehetünk bele 1-2 
cseppet. 
Előre elkészíthetünk sok- 
szor használt illatkombi- 
nációt, de akkor kis üveg- 
csébe tett alkoholban 
oldjuk fel az illóolajat, és 
ebből csepegtessünk a 
lábfürdőzés alkalmával a vízbe. 





Rozmaring lábfürdő olaj 
70 ml szójaolajba tegyünk 10 ml rozmaringolajat, illa- 
tosíthatjuk még kedvenc illatunkkal, például geráni- 
ummal. Az olajat alaposan elkeverjük, majd zárható, le- 
hetőleg sötét üvegbe töltsük. , 
Jól rázzuk össze minden használat előtt. Így fél évig áll 
el. Jó fáradt lábra, izületi fájdalomra. 





48 TEMESVÁRI GABILLA 


Illatos lábsó 
40 dg durva szemcsés 
konyhasóra csepegtes- 
sünk 3-3 csepp 
rozmaringolajat, 
zsályaolajat, 
levendulaolajat, 
fenyőolajat, 
és citromolajat. 
Alaposan keverjük ösz- 
sze, amíg egyenletesen 
átnedvesedik a só. A 
kész fürdősót tiszta, szá- 
raz, lehetőleg sötét 
üvegbe töltjük. 
A lábfürdőbe 1 evőkanál- 
nyi fürdősót tegyünk. Ez 
a keverék frissítő, élénkí- 
tő, izzadásgátló hatású. 
Ha bőre nagyon száraz, 
akkor a fenti összetétel- 
ből fürdőolajat készítsen. 





BOROGATÁS 


A borogatások a bőrön keresztül juttatják el az illóolajok 
hatóanyagait a szervezetbe. Legtöbbször borogatást 
alkalmazunk bőrproblémáknál, csalánkiütésnél, szőrtü- 
szőgyulladás, égési sérülések, vágások, sebek esetén. 


MELEG BOROGATÁS 

Egy liter forró vízbe 3-4 csepp illóolajat cseppentünk, egy 
kendőt belemártunk, kifacsarjuk, majd a fájó testrészre 
helyezzük. Pár percig hagyjuk rajta. A problémától füg- 
gően ismételjük. 

Ajánljuk ideges feszültségre, fejfájásra, álmatlanságra, 
meghűlésre, izomgörcsökre, menstruációs görcsökre, 
epe-, gyomorgörcsre. 

Görcsoldó, fájdalomcsillapító olajok: rozmaring, leven- 
dula 


HIDEG BOROGATÁS 

Meleg betegségekben, lázas állapotban, bőr leégésekor, 
, meleg" fejfájáskor segít. Ilyenkor előbb alkoholban old- 
juk fel az illóolajat, 3-4 cseppet, amit 1 liter hideg vízbe 
öntsünk. 

Ajánlott olajak: levendula, narancs, citrom 


GARGALIZÁLÓ 


Akár szájvizet, vagy 
gargalizálót is készíthe- 
tünk kedvünk szerint. 

Az ajánlott illóolajok: 
kakukkfű, zsálya, cit- 
rom. 

Az elkészített szerből 
egy kiskanálnyit tegyünk 
gyógyteába gargalizálni, 
illetve egy pohár vízbe 
szájápoláshoz. 





BEÖNTÉSEK 

Beöntést általában összehúzó, sebgyógyító hatású olaj- 
jal készítjük. Aranyérre, végbélberepedésre, de ideges- 
ség, fájdalmak és a vérben lévő nagy mennyiségű mé- 
reganyagból adódó panaszok kezelésére használható. 
Az oldószer általában méz, de kevés vivőolaj hozzá- 
adása is javasolt. 

PI.: 4 csésze vízhez, 2 evőkanálnyi szezámolaj, vagy 
olivaolaj, 2 evőkanál mézben oldott 2 csepp illóolaj. 


MASSZÁZSOLAJOK 


Masszázs céljára valamilyen vivőolajban, bázisolajban 
oldjuk fel az illóolajat. A bázisolaj lehet mandulaolaj, 
jojobaolaj, olívaolaj, de akár tiszta napraforgóolaj is. 


Aki nem szeret sokat pancsolni, annak javaslom, hogy 
egyszerűen keverje az általa használt folyékony testápo- 
lóba a kiválasztott illóolajat. 





feszültségcsökkentő 
geránium, levendula, majoránna fajtánként 2-3 csepp. 


nyugtató 
levendula, narancs, mandarin külön-külön és keverve is. 


izomlazító 
eukaliptusz, rozmaring, levendula fajtánként 2-3 csepp. 


frissítő 
borsmenta, fenyőfélék 

bőrbetegségre 

sömör, gombásodás, pattanásos bőrhöz leginkább aján- 
lott a teafa olaja, borókaolaj, kiegészítve kakukkfű- zsá- 
lya-, gerániumolajjal. 


TESTÁPOLÓK 


Bőrünknek, egyéni- 
ségünknek megfe- 
lelő testápolót ku- 
tyulhatunk magunk- 
nak. Szabadjára 
engedhetjük fan- 
táziánkat. Ehhez 
vagy egy átlagos, 
illatmentes testápoló 
szükséges, vagy 
ajánlom az 
olivaolajat, amely 
masszázsolajhoz is 
jól alkalmazható, 
mivel elég jól fel- 
szívódik. 





Ebbe keverhetünk 
száraz bőrhöz: citrom-, mandarin-, geránium-, 
zsíros bőrhöz: rozmaring-, citrom-, narancs-, szantál- 
fa-, bergamott-, ylang-ylang 
öregedő, fonnyadt bőrhöz: citrom-, geránium-, na- 
rancsvirág-, rózsa-, tömjén-, 
pattanásos bőrhöz: teafa- , 
narancsbőrhöz: boróka- 
illóolajokat. 
Kiváló szúnyogriasztó a testápolóba kevert citromolaj, 
amellyel óránként bekenjük a fedetlen bőrfelületet. 

Alapos elkeverés után jól zárható üvegben néhány hó- 
napig eltartható. 


SZAUNA 


Egy merőkanálnyi vízbe 4-6 csepp illóolajat téve, azt a 
forró kőre loccsantjuk. Így a bőrön át, és inhalálás formá- 
jában hat. 





Szaunába ajánlható olajok: 
citrom, eukaliptusz, fenyőfélék. 


ILLATLÁMPA 


Nálunk is egyre inkább terjed az illatlámpa használata. 

Az illatlámpában kis mécses ég, mely fölött kis tartályban 
lévő vízbe cseppentett 2-3 csepp illóolaj fejti ki hatását. 





Az illatlámpát használhatjuk 
a szoba levegőjének fertőtlenítésére, 
gyermekek inhalálására, 
szúnyogok távoltartására, 


meditációra, nyugtatásra. 


A használat célja szerinti illóolajokat használunk. 

PARFÜMÖK, KÖLNIK 


Természetes illatszereket készíthetünk otthon. 

A parfüm alapanyaga a jojobaolaj, a kölnié az alkohol. 

Az alapanyagba keverhetünk egyéni ízlésünknek, bőrtí- 
pusunknak, esetleges bőrproblémánknak is megfelelő 
illóolajokat, amelyeket azután két hétig érlelünk. 





KONYHAI ALKALMAZÁS 


Aromásíthatunk illóolajokkal teákat, frissítőket, saláta- 
olajokat, mézeket, süteményeket. 


Tea: citrom-, mandarin-, narancs-, fahéjolajjal ízesít- 
hetjük mindennapi teánkat. 

Frissítő: gyümölcslét, teát aromásíthatunk illóolajokkal. 
PI. borsmenta olajjal, nyáron hűsítő. 

Salátaolajba: tehetünk 1-2 csepp illóolajat. Jó előre ösz- 
szekeverni, és egy ideig pihentetni 





ILLÓOLAJOKKAL AZ EGÉSZSÉGÉRT 55 


az olajat. Ajánlat: citrom, kapor, kömény, majo- 
ránna, rozmaring... 

Finom mézeket készíthetünk illóolajjal, összekeverjük és 
érleljük. Citrom, narancs, mandarin. 

Sütemények: sós kömény-, kaporolaj, édes fahéj-, cit- 
romolaj 

süteményhez és krémekhez citrom-, narancs-, fahéjolaj- 
ból adhatunk néhány cseppet. 


EGYÉB ALKALMAZÁSI 
LEHETŐSÉG 


Kihasználhatjuk az illóolajok fertőtlenítő és szagtalanító 
hatását. Dezodorokat készíthetünk házilag. Vízzel hí- 
gított alkoholban oldjuk fel a kiválasztott illóolajat. Szét- 
permetezhetjük a lakásban, adhatjuk a mosott ruhák 
öblítővizébe is. 

Készíthetünk házilag WC-frissítőt. Legjobban ajánlható a 
citromolaj, fenyőolaj. 


POMÁDÉK HÁZILAG 


Az illóolaj kinyerési módja a vízgőzdesztilláció, és a pré- 
selés mellett oldószeres kivonás. Az illóolajat tartalmazó 
oldószert (olaj, zsír) nevezzük pomádénak. Pomádé ké- 
szítéskor valamilyen vivőolaj segítségével nyerhetjük ki 
az illóolajat. 

Ezt házilag is elvégezhetjük. 

Ilyenkor az illóolajtartalmú növényrészeket felaprítjuk, 
beletömjük üvegbe, és feltöltjük a vívőolajjal, ami ál- 
talában olívaolaj, vagy hidegen sajtolt napraforgóolaj, de 

a drágább mandulaolaj, jojobaolaj is megfelelő. Az így 
előkészített üveget lefedjük, és néhány napig érleljük. 
Azután leszűrjük, és zárt üvegben tároljuk a felhasználá- 
sig. 

Masszázsolajként, bedörzsölőként, fürdőolajként hasz- 
nálhatjuk fel. 


Babérlevél-olaj 


Kissé felmelegített olíva- 
olajba babérleveleket te- 
szünk. 

7-10 napig érleljük. 
Alkalmazható reumás és 
izületi fájdalmakra, megda- 
gadt izületekre, rándulásra. 





Majoránna-olaj 


Üvegbe majoránna növényt teszünk, feltöltjük olíva- 
olajjal, 10 napig érleljük. 

Az olajjal mirigydaganatot kenegessünk naponta több- 
ször. Felpuhul. 


Orbáncfű-olaj 


Orbáncfűvel megtöltünk 
egy üveget, olívaolajjal 
(vagy napraforgóolajjal, 
parafinolajjal) feltöltjük, 
bedugaszolva 10 napig 
napon érleljük. 

. Gézen átszűrjük, majd üvegbe 


II töltve lezárjuk. 





Piros színű olajat kapunk. 


(Antidepressziós hatású) 
Ekcémára, pszoriázisra be- 
kenjük a beteg testrészt az olaj- 
jal. 

(Kísérletek szerint a kóros szö- 
vetburjánzást is megszünteti.) 


Tartós használatakor fényérzé- 
kenység léphet fel. Kúraszerűen 
ezért inkább a téli hónapokban 


használandó, vagy kerülendő a napfény, fedjük a testet 


ruházattal. 


Levendula-olaj 


Üveget töltsünk meg 


friss levendu- 
lavirággal. 

Töltsük fel olajjal 
(olíva- napraforgó) 


érleljük 10 napig. 


Fejfájásra, bénu- 
lásra jó masszázs- 
olajat kapunk. 

Körömvirág-olaj 


Úgy készül, mint a többi, lásd fent. 

Erős gombaölő hatású. Készíthetünk még lemosót, ke- 
nőcsöt, borogatót is. 

Kenőcsnek legalkalmasabb forró sertészsírba tenni; ke- 
vergetni, majd másnapig állni hagyni. Másnap újra felme- 
legíteni. Amikor megdermedt, tégelyekbe helyezzük, és 
hűtőben tárolható a felhasználásig. Az illata nem kelle- 
mes (a zsír dominál), de már kihűlt állapotban megpró- 
bálkozhatunk valamelyik illóolajjal az illat javítása érde- 
kében. 


Olajos 
körömvirág- 
kivonat 





Ibolya-olaj 


Üvegbe ibolyafüvet teszünk, felöntjük olajjal (oliva-, nap- 
raforgó) bedugaszoljuk, és 30 napon át napra tesszük 
érlelni. 

Ezután megszűrjük, és az így kapott olaj fejfájás el- 
mulasztására, vagy lázas betegek bedörzsölésére hasz- 
nálható. 

. AJÁNLOTT — 
ILLÓOLAJOK A-TÓL 
Z-IG 





Akaratgyengeség bazsalikom, rozmaring, zsálya, ka- 
kukkfű, ciprus 


Alacsony vérnyomás borsmenta, rozmaring, kakukkfű, 


zsálya 
Allergia geránium, levendula, rózsa 
Agyvérzés levendula, zsálya 
Álmatlanság bazsalikom, bergamott, narancsvirág, 


levendula, mandarin, rózsa, rózsafa, 
szantálfa, tömjén, jázmin, ylang-ylang 


Asztma majoranna, boróka, eukaliptusz, leven- 
dula, borsmenta, rozmaring, kakukkfű, 
lucfenyő, zsálya, ciprus 


Bánkódás citrom, jázmin, rózsa, rózsafa, szantálfa, 
bergamott 
Bélférgek kakukkfű, eukaliptusz, levendula, bors- 


menta, citrom, bergamott 


Bélfertőzés bazsalikom, geránium, levendula, 
borsmenta, rozmaring, kakukkfű, citrom, 
bergamott, teafa 

Bénulás bazsalikom, borsmenta, rozmaring, zsá- 
lya 

Bőrbetegségek boróka, geránium, kakukkfű, zsálya 


Cukorbetegség boróka, eukaliptusz, geránium, ka- 
kukkfű, zsálya 

Depresszió geránium, levendula, citrom, jázmin, 
narancsvirág, rózsa, rózsafa, 
bergamott, ylang-ylang 


Égési sebek eukaliptusz, levendula, rozmaring, zsá- 
lya 


Ekcéma boróka, geránium, levendula, zsálya, 
bergamott 


Emésztési zavar bazsalikom, boróka, majoránna, fahéj, 
citrom 


Emlékezőképesség bazsalikom, szasszafrasz, eukalip- 
tusz, majoránna, rozmaring, zsálya 


Epekő lucfenyő, rozmaring, eukaliptusz, leven- 
dula, borsmenta, bergamott 


Epilepszia levendula, rozmaring, bazsalikom 


Érelmeszesedés majoránna, rozmaring, citrom, boróka 


Fáradtság bazsalikom, majoránna, rozmaring, ka- 
kukkfű 

Fehérfolyás zsálya, boróka, levendula, rozmaring, 
kakukkfű, fahéj 

Felfúvódás majoránna, kakukkfű, fahéj 

Fertőtlenítés (levegőé) eukaliptusz, levendula, ka- 


kukkfű, fahéj, zsálya, teafa, boróka 
Fertőtlenítés (vízé) citrom, zsálya 


Fertőzés megelőzése teafa, boróka, eukaliptusz, le- 
vendula, borsmenta, kakukkfű, zsálya 


Félelem geránium, jázmin, rózsa, szantálfa, töm- 
jén 
Gombásodás  teafa, borsmenta, kakukkfű, fahéj 





ILLÓOLAJOKKAL AZ EGÉSZSÉGÉRT 61 


Gondterheltség 


Görcsök 
Gümőkór (TBC) 


Gyomorégés 
Gyomorgörcs 
Gyomorhurut 
Hányás 


Hasmenés 


Herpesz 


geránium, levendula, mandarin, rózsa, 
citrom, narancsvirág, ylang-ylang, 
bergamott 


levendula, ciprus, majoránna, narancs- 
virág 

eukaliptusz, borsmenta, kakukkfű, szan- 
tálfa, teafa, bergamott 

citrom, szantálfa 

majoránna, borsmenta, fahéj 

geránium, borsmenta, citrom, rózsa 


bazsalikom, levendula, borsmenta, cit- 
rom, szantálfa, bazsalikom 


boróka, eukaliptusz, geránium, leven- 
dula, borsmenta, rozmaring, kakukkfű, 
fahéj, citrom, szantálfa, ciprus 


eukaliptusz, geránium, rózsa, teafa, 
bergamott 


Húgyhólyaggyulladás eukaliptusz, levendula, borsmenta, 


Idegesség 


kakukkfű, fahéj, szantálfa, lucfenyő, bo- 
róka 


levendula, mandarin, jázmin, rózsa, 
rózsafa, szantálfa 


Ideges szívpanaszok ylang-ylang, geránium, levendula, 


Idegfeszültség 


Impotencia 


jázmin, rózsa, borsmenta 


bazsalikom, geránium, levendula, man- 
darin, borsmenta, jázmin, narancsvirág, 
rózsa, rózsafa, szantálfa, boróka, cip- 
rus, ylang-ylang 


boróka, kakukkfű, fahéj, bazsalikom, 
lucfenyő, szantálfa, ciprus, ylang-ylang 

Influenza teafa, fahéj, eukaliptusz, levendula, 
borsmenta, rozmaring, kakukkfű, citrom, 
lucfenyő, zsálya, ciprus 


Izomfájás boróka, levendula, mandarin, rozma- 
ring, citrom, eukaliptusz 


Kimerültség (szellemi) bazsalikom, borsmenta, 
rozmaring, kakukkfű, citrom 


Kisebbrendűségi érzés boróka, geránium, jázmin, 
rózsa, szantálfa, bergamott 


Koleszterinszint rozmaring, kakukkfű 
Kopaszodás rozmaring 


Köhögés boróka, eukaliptusz, majoránna, bors- 
menta, rozmaring, kakukkfű, fenyőfélék, 
tömjén, ciprus 


Láz teafa, szasszafrasz, bazsalikom, euka- 
liptusz, levendula, borsmenta, rozma- 
ring, citrom, bergamott 


Magas vérnyomás levendula, majoránna, bazsalikom, 
narancsvirág, ylang-ylang 


Májzsugor citrom 
Mandulagyulladás levendula, kakukkfű, fahéj, bergamott 


Menstruáció fájdalmas bergamott, ciprus, teafa, boróka, 
levendula, majoránna, borsmenta, roz- 
maring, jázmin, rózsa, zsálya 


Migrén eukaliptusz, levendula, majoránna, 
borsmenta, rozmaring, citrom, 
bergamott 

Molyirtó eukaliptusz, levendula, citrom, teafa 


Nemi vágy növelés geránium, jázmin, rózsa, rózsafa, 
szantálfa, ylang-ylang 





ILLÓOLAJOKKAL AZ EGÉSZSÉGÉRT 63 


Ödéma 


Pattanás 
Rekedtség 
Reuma 
Rovarcsípés 


Sömör 


Stressz 


Szemgyulladás 
Szemölcs 


szédülés 


Székrekedés 
Szénanátha 


geránium, rozmaring 


teafa, boróka, eukaliptusz, citrom, szan- 
tálfa, bergamott 


jázmin, kakukkfű, ciprus, citrom 


eukaliptusz, levendula, majoránna, 
rozmaring, kakukkfű, boróka, 
szasszafrasz, ciprus 


levendula, fahéj, citrom, zsálya, 
szasszafrasz, bazsalikom 


geránium, citrom 

jázmin, levendula, narancsvirág, rózsa, 
ylang-ylang 

geránium, levendula, citrom, rózsa 
levendula, borsmenta, citrom 


bazsalikom, levendula, borsmenta, 
rozmaring, kakukkfű 


majoránna, boróka 


eukaliptusz, levendula, borsmenta, zsá- 
lya, teafa, ciprus 


Szívritmuszavarok borsmenta, rozmaring, rózsa, na- 


Szorongás 


Szülés 


rancsvirág 


levendula, jázmin, narancsvirág, man- 
darin, rózsa, rózsafa, szantálfa, tömjén, 
bergamott, ylang-ylang 


jázmin, levendula, muskotályzsálya, 
zsálya 


Testsúlytöbblet: bergamott, boróka, citrom, ciprus 


Tetvesség 


bergamott, eukaliptusz, geránium, le- 
vendula, rozmaring, kakukkfű, citrom 

Torokgyulladás eukaliptusz, geránium, kakukkfű, citrom, 
zsálya, tömjén 


Tüdőgyulladás eukaliptusz, levendula, lucfenyő, rozma- 
ring, teafa 


Tyúkszem citrom 

Változókor klimax geránium, rózsa, zsálya, ciprus 
Vérszegénység kakukkfű, citrom 

Vértisztító citrom, boróka 

Vesekő geránium, boróka 

Vírusfertőzés eukaliptusz, kakukkfű, teafa, bergamott 
Visszérgyulladás citrom 

Visszértágulat rozmaring, bergamott, citrom, boróka 
Zúzódás levendula, fahéj, citrom, zsálya 

